# Boldklubben Friheden

### Fra Wikipedia, den frie encyklopædi

Du har nye beskeder (forskel fra næstsidste redigering).

BK Friheden
Fulde navn | Boldklubben Friheden
Grundlagt | 18. august 1963
Stadion | Strandmarkens Fritidscenter
Kapacitet | 1.000 ståpladser
Formand | Morten Larsen
Cheftræner | Torben Klausen
Liga | Serie 1, Pulje 1
2006 | Serie 2, Pulje 2, 1. plads
Hjemmeside | bkfriheden.dk

Spilledragt, hjemmebane

Spilledragt, udebane

Boldklubben Friheden (eller BK Friheden, BF) er en dansk fodboldklub hjemmehørende i den københavnske forstad Hvidovre. Klubbens førstehold spiller i 2007-sæsonen i den syvendebedste række Serie 1 under Sjællands Boldspil-Union og afvikler alle deres hjemmebanekampe på fodboldbanerne ved Strandmarkens Fritidscenter. Foreningens samlede medlemstal er på godt 256 personer, hvoraf 213 er under 25 år og 43 over 25 år (pr. april 2007).[1]

## [redigér] Klubbens historie

Boldklubben Friheden stiftedes den 18. august 1963 som en beboerklub for beboere i bebyggelsen Friheden og fik til huse i kælderlokalerne ved Hvidovrevej 512. Klubben flyttede i 19?? til lokaler på 1. sal ud mod Hvidovrevej på Strandmarkskolen, før man i 19xx påny flyttede til nye faciliteter på 2. sal på Strandmarkens Fritidscenter.

Klubbens nuværende klubhus, som var en tidligere bibliotekspavillon ved enden af grusbanen ved Strandmarkens Fritidscenter, flyttede man ind i den 4. december 2005 efter en omfattende renovation og ombygning samt nyt inventar. Ved flytningen overtog Boldklubben Frihedens en række møbler, som naboerne i Fritidscentret havde stående. Da møblerne ikke passede ind i klubbens nye lokaler, valgte man at ansøge om at få dækket sine omkostninger ved indkøb af nye møbler.[2] Allerede den følgende måned, den 5. januar 2006, fik man indbrud i det nye klubhus og man ansøgte endvidere om midler til videoovervågning.[1]

BK Friheden afholder årligt et kræmmermarked på, tidligere Brøndby Havn, grusbanen ved Strandmarksskolen.[3] Traditionen blev startet i 1982.

### [redigér] Træneroversigt

- 2007-?: Torben Klausen

### [redigér] Klubbens formænd

- 200?-: Morten Larsen

### [redigér] Tidligere spillere

- Jesper Myhrmann

- Frank Markussen

- Ronnie Frederiksen

## [redigér] Klubbens resultater

### [redigér] DBUs Landspokalturnering

De sportslige resultater for klubben i DBUs Landspokalturnering igennem årene:

- 2001/02:
  - 1. runde: Boldklubben Friheden mod Holbæk B&IF 1-0
  - 2. runde: Boldklubben Friheden mod VLI Fodbold 4-2
  - 3. runde: Boldklubben Friheden mod Boldklubben Skjold 2-4
- 1989/90:
  - 1. runde: Rønne IK mod Boldklubben Friheden 1-2
  - 2. runde: Boldklubben Frem mod Boldklubben Friheden 6-0

### [redigér] Bedrifter i Danmarksturneringen

De sportslige resultater for klubbens førstehold i Danmarksturneringen igennem årene:

N. | Række | Nr. | Statistik | Topscorer | Bem.
7 | SBU Serie 1, Pulje 1 2007 | i/t | i/t | i/t | Igangværende
8 | SBU Serie 2, Pulje 2 2006 | 1. plads | 20-13-4-3 51-18 | i/t | Vinder / Oprykning
8 | SBU Serie 2, Pulje 2 2005 | 4. plads | 22-11-5-6 41-33 | i/t |
7 | SBU Serie 1, Pulje 1 2004 | 9. plads | 22-6-7-9 48-51 | i/t | Nedrykning
6 | Sjællandsserien 2003 | 12. plads | 26-6-5-15 31-57 | i/t | Nedrykning
i/t: Ikke tilgængelig, N.: Rækkens niveau i den pågældende sæson, Nr.: Slutplacering, Bem.: Bemærkning(er)

### [redigér] Klubbens hold i rækkerne

Serie 1, Pulje 1 (SBU) 2007

Avedøre IF (II) | Ballerup IF | BK Friheden | Frederiksværk FK | Grønne Stjerne IF | Hornbæk IF | Karlebo IF | Ledøje-Smørum Fodbold | Lundtofte Boldklub | Slagslunde-Ganløse IF | Svogerslev Boldklub (FCR II) | Ølstykke (II)

Serie 1, Pulje 2 (SBU) 2007

Benløse IF | Greve Fodbold (II) | Herlufsholm GF | Kalundborg GB (II) | Køge (III) | Mørkøv IF | Roskilde Boldklub (FCR II) | Ringsted IF | Sorø IF Freja | Svebølle BI | Trundholm FC | Vordingborg IF

## [redigér] Ekstern kilde/henvisning

- BK Frihedens officielle hjemmeside

### [redigér] Referencer

1. ↑ 1,0 1,1 Referat af Folkeoplysningsudvalgets møde hvidovre.dk, den 12. april 2007.
2. ↑ Referat af Kultur- og Fritidsudvalgets møde hvidovre.dk, den 27. februar 2006.
3. ↑ Flytter nu til grusbanen i Friheden! Hvidovre Avis, den 27. juni 2007.

Hentet fra "http://da.wikipedia.org../../../b/o/l/Boldklubben_Friheden_9dfc.html"

Kategori: Fodboldklubber i Danmark

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg